NR.2885/21.02.2024

REFERAT DE APROBARE, 

Subsemnatul Bucuroiu Constantin, primar al Oraşului Boldeşti - Scăeni, supun spre analiza şi aprobarea Consiliului Local Proiectul de Hotărâre pentru aprobarea Studiului de oportunitate privind concesionarea prin licitaţie publică a unui teren în suprafață de 883 mp situat pe Aleea Clubului. 
            În baza prevederilor O.U.G. nr. 57/2019 privind Codul administrativ, cu modificările și completările ulterioare şi ale Legii nr. 7/1996 a cadastrului şi a publicităţii imobiliare, republicată, cu modificările şi completările ulterioare, vă prezint următoarele:
Terenul în suprafaţă de 883 mp face parte din domeniul privat al oraşului conform HCL nr.157 din 23.10.2023 pentru modificarea și completarea Hotărârii Consiliului Local nr. 26 din 23.02.2021 privind aprobarea Inventarului bunurilor care alcătuiesc domeniul privat al orașului Boldești - Scăeni; 
· Terenul  se află în T 29, Parcela Cc 1869 şi are numărul cadastral 27889;
· Configuraţia terenului în suprafaţă de 883 mp se regăseşte în Planşă, iar datele de identificare ale terenului se găsesc în Anexa la Proiectul de Hotărâre. 
· [bookmark: _GoBack]În vederea atragerii de fonduri la bugetul local consider oportună concesionarea terenului în suprafață de 883 mp situat pe Aleea Clubului, FN.
          Potrivit dispoziţiilor art. 308, alin.(4) din OUG nr. 57/2019 privind Codul administrativ, iniţiativa concesionării trebuie să aibă la baza efectuarea unui studiu de oportunitate, care potrivit dispoziţiilor art.309, alin. (5) din OUG 57/2019 trebuie aprobat de către concedent, adică de către Consiliul Local.

Faţă de cele mai sus prezentate, propun următoarele :
· Aprobarea Studiului de oportunitate privind concesionarea prin licitaţie a unui teren în  suprafaţă de 883 mp situat pe Aleea Clubului, prevăzut în anexă
· Împuternicirea primarului să desemneze comisia pentru elaborarea Caietului de sarcini şi întocmirea Documentaţiei de atribuire.

În speranţa aprobării, vă mulţumesc anticipat !

PRIMAR,
BUCUROIU CONSTANTIN

